ปวดตาข้างเดียว จะหลับตาก็มีปวดๆ ลืมตาก็จะปวดๆเหมือนนอนไม่ได้ เกิดจากอะไรคะ
สวัสดีคะ อาการปวดตาอาจเกิดจาก-ภูมิแพ้ที่ตา ทำให้มีขี้ตา และคันตา ปวดตา ตาแดง มักเป็นช่วงเช้าๆ-ตาแดงหรือเยื่อบุตาอักเสบ ภาวะดังกล่าวอาจทำให้มีอากรปวดตาและมีขี้ตาที่ผิดปกติ ขี้ตาอาจมีลักษณะข้นเหนียวหรือติดที่เปลือกตาจนทำให้ลืมตาลำบาก ตาบวมได้-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้มีอาการปวดตาและเกิดตุ่มหนอง-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบจนก่อให้เกิดความปวด บวมได้-โรคไซนัสอักเสบ ทำให้มีอาการปวดต่อมไซนัสบริเวณใบหน้าหรือโพรงจมูกร้าวไปที่ตา-อาการปวดหัวไมเกรน มักเป็นข้างเดียว ปวดมาก อาจปวดกระบอกตาร่วมด้วยดังนั้นยังมีความเป็นไปได้อยู่ในหลายระบบค่ะที่ทำให้ปวดตา แนะนำว่าถ้าปวดมาก ลืมตาไม่ขึ้น ตาปวด บวม การมองเห็นเปลี่ยนแปลง ควรรีบไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปขยี้ตา สวมแว่นตากันแดดป้องกันแดดและฝุ่น ประคบร้อนเพื่อลดอาการปวดได้ และควรงดการใส่คอนแทคเลนส์หรือการใช้เครื่องสำอางบริเวณดวงตา ยังไม่ควรเอายาอะไรไปหยอดเองเพราะยังไม่ทราบการวินิจฉัย